Kārlis Vērdiņš

Kārlis Vērdiņš (dzimis  Rīgā) ir latviešu dzejnieks un literatūrzinātnieks.

Biogrāfija 

Beidzis Jelgavas 4. vidusskolu (1997), Latvijas Kultūras akadēmijā ieguvis bakalaura (2002) un maģistra grādu (2004). 2009. gadā ieguvis filoloģijas doktora grādu Latvijas Universitātē. Strādā par pētnieku LU Literatūras, folkloras un mākslas institūtā. No 2016. līdz 2022. gadam studējis Vašingtona Universitātē Sentluisā, ASV.

Dzeju publicē kopš 1997. gada. No 1999. līdz 2003. gadam jaunās literatūras žurnāla "Luna" redaktors. No 2001. līdz 2009. gadam strādājis V. Belokoņa izdevniecībā, Latvijas enciklopēdijas redakcijā. Kopš 2007. gada strādā LU Literatūras, folkloras un mākslas institūtā. No 2010. līdz 2015. gadam literatūras žurnāla "Latvju Teksti" kritikas nodaļas redaktors. Kopš 2016. gada piedalās Preiļu konceptuālistu dzejas grupas aktivitātēs.

Publicē rakstus par literatūru un grāmatu recenzijas. Sarakstījis priekšvārdu latviešu dzejas antoloģijai lietuviešu valodā "Pavasaris būs kā vienmēr" (2012).

Sadarbojies ar dažādiem latviešu komponistiem un mūziķiem — Ēriku Ešenvaldu, Andri Dzenīti, Līgu Celmu, Intaru Busuli un Kārli Lāci, kā arī grupu "Sigma".

Atdzejojis Eiropas un ASV 19. un 20. gadsimta dzeju (Emilija Dikinsone, T. S. Eliots, imažinistu dzeja), kā arī Josifa Brodska, Ļeva Rubinšteina un citu krievu dzejnieku darbus, tai skaitā Semjona Haņina un citu Latvijas krievu dzejnieku dzeju.

Bibliogrāfija

Dzejas grāmatas 
Dzeja pieaugušajiem
 Ledlauži. Mākslinieks Arnis Balčus. Rīga: Nordik, 2001; Rīga: Mansards, 2009.
 Biezpiens ar krējumu. Rīga: Atēna, 2004.
 Es. Māksliniece Zane Ernštreite. Rīga: Neputns, 2008.
 Mēs: kopotā dzeja. Mākslinieks Zigmunds Lapsa. Rīga: Mansards, 2012.
 Pieaugušie. Māksliniece Z. Ernštreite. Rīga: Neputns, 2015.
 Gatavā dzeja. Mākslinieks Krišs Salmanis. Rīga: Neputns, 2020.

Dzeja bērniem
 Burtiņu zupa [bērniem]. Otto Zitmaņa ilustrācijas. Rīga: Liels un mazs, 2007.
 Mežā [dzejolis sērijā "Bikibuks"]. Daigas Krūzes ilustrācijas. Rīga: Liels un mazs, 2014.
 Tētis [bērniem]. Reiņa Pētersona ilustrācijas. Rīga: Liels un mazs, 2016.
 Dilles tante [poēma bērniem]. Rebekas Lukošus ilustrācijas. Rīga: Liels un mazs, 2018.

Dzejas grāmatas citās valodās 
Dzeja
 Титры ("Titri", latviešu un krievu valodā, atdz. Aleksandrs Zapoļs u.c.). Maskava/Tvera: Argo-Risk/Kolonna, 2003.
 Niosłem ci kanapeczkę ("Vedu tev siermaizīti", poļu valodā, atdz. Jacek Dehnel). Vroclava: Biuro Literacke, 2009.
 Ja ("Es", čehu valodā, atdz. Pāvels Štolls). Prāga: Dauphin, 2013.
 Come to Me (angļu valodā, atdz. Ieva Lešinska). Todmorden: Arc Publications, 2015.
 Papás ("Tētis", spāņu valodā, atdz. Lorenss Šimels). Granada: Esdrújula Ediciones, 2017.
 Adam Panker ("Ādams Panks", slovēņu valodā, atdz. Klemen Pisk). Ljubljana: Škuc, 2018.
 Vidaus tvarkos taisyklės ("Iekšējās kārtības noteikumi", lietuviešu valodā, atdz. Erika Drungytė, Laimantas Jonušys, Audrius Musteikis, Artūras Valionis, Arvydas Valionis). Vilnius: Slinktys, 2022.

Kopkrājumi
 За нас ("Par mums", latviešu un krievu valodā, atdz. A.Zapoļs): Kārlis Vērdiņš, Māris Salējs, Marts Pujāts, Pēteris Draguns. Rīga: Orbita, 2009.
 Six Latvian Poets ("Seši latviešu dzejnieki", angļu valodā, atdz. I.Lešinska): Anna Auziņa, Ingmāra Balode, Agnese Krivade, Marts Pujāts, Māris Salējs, Kārlis Vērdiņš. Todmorden: Arc Publications, 2011.
 Junge Dichtung aus Lettland (vācu valodā atdz. K.Grasis). Berlin: hochroth, 2013.
 Werde zum Gespenst: Gedichte aus Lettland (sast. H.Thill). Heidelberg: Wunderhorn, 2016.
 Grand Tour: Reisen durch die junge Lyrik Europas. Herausgegeben von Jan Wagner und Federico Italiano. München: Hanser Verlag, 2019.
 Jos unohdat oman nimesi / Ja aizmirsti savu vārdu. Somu valodā atdz. Annika Suna. Nokia: Palladium Kirjat, 2020.
 Wszystkie ptaki, co we mnie...: antologia współczesnej poezji łotewskiej (Visi putni, kas manī...). Poļu valodā atdz. Olga Anna Wiewióra. Lublin: Warsztaty Kultury, 2020.

Pētījumi 
 The Social and Political Dimensions of the Latvian Prose Poem. Edizione Plus — Pisa University Press, 2010.
 Bastarda forma: Latviešu dzejprozas antoloģija. Latviešu dzejprozas vēsture. Rīga: LU LFMI, 2011.
 Ieva E. Kalniņa, Kārlis Vērdiņš (sast.) Mūsdienu literatūras teorijas. Rīga: LU LFMI, 2013.
 Kārlis Vērdiņš, Jānis Ozoliņš (sast.) Queer Stories of Europe. Newcastle: Cambridge Scholars Publishing, 2016.
 Benedikts Kalnačs, Pauls Daija, Eva Eglāja-Kristsone un Kārlis Vērdiņš. Fin de siècle literārā kultūra Latvijā. Rīga: LU LFMI, 2017.
 Kārlis Vērdiņš (sast.) Latviešu literatūra 2007-2015. Rīga: LU LFMI, 2018.
 Artis Ostups, Jānis Ozoliņš, Kārlis Vērdiņš (sast.) Monta Kroma: dzeja un refleksija. Rīga: LU LFMI, 2022 (sagatavošanā).

Atdzeja un tulkojumi 
 Dž.T. Līrojs. Sirds ir ļaunprātīgi lokana pret visu. Rīga: Atēna, 2006.
 Georgs Trākls. Sebastiāns sapnī. Rīga: Jaunā Daugava, 2006 (līdzautors).
 Konstantins Bībls. Jaunais Ikars. Rīga: Tapals, 2006 (kopā ar A. Veckalni).
 Viljams Šekspīrs. Soneti. Rīga: Neputns, 2007 (līdzautors).
 Terijs Īgltons. Marksisms un literatūras kritika. Rīga: 1/4 Satori, 2008.
 Josifs Brodskis. Dzejas izlase. Rīga: Neputns, 2009, 2. izdevums 2015 (līdzautors).
 Volts Vitmens. Zāles stiebri. Rīga: Neputns, 2011 (līdzautors).
 Čārlzs Simičs. Nav gala pasaulei. Rīga: Dienas grāmata, 2013.
 Viljams Batlers Jeitss. Baltie putni. Rīga: Neputns, 2015 (līdzautors).
 Semjons Haņins. Bet ne ar to. Rīga: Neputns, 2017 (līdzautors).
 Emilija Dikinsone. Āboliņš un bite. Rīga: Neputns, 2017.
 Mihails Kuzmins. Tīkli. Rīga: Neputns, 2019 (kopā ar E. Pelšu).
 Daniils Harmss. Ļoti briesmīgs notikums [dzejoļi bērniem]. Rīga: Liels un mazs, 2020.
 T. S. Eliots. Dzejas izlase. Rīga: Neputns, 2022 (kopā ar I. Lešinsku).

Sastādītās grāmatas 
 Dzejas diena 2000 (kopā ar Māri Salēju). Rīga: Daugava, 2000.
 Zemgaliešu Biruta. Sārtais skūpsts. Rīga: Pils, 2005.
 Gunars Saliņš. Raksti. 1. sējums. Rīga: Valters un Rapa, 2006.
 Linards Tauns. Dzeja. Rīga: Mansards, 2011.
 Pēteris Zirnītis. Bez komentāriem. Rīga: Mansards, 2014.
 Edvards Treimanis-Zvārgulis. 150 epitafu jeb kapuzrakstu. Rīga: LU LFMI, 2016 (kopā ar E. Eglāju-Kristsoni un S. Raudivi).

Apbalvojumi

Atsauces 

1979. gadā dzimušie
Latvijas dzejnieki
Latvijas Universitātes absolventi
Latvijas Kultūras akadēmijas absolventi
Rīgā dzimušie